S-4238/2023

Mál þetta, sem dómtekið var 8. nóvember sl., er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 4. júlí 2023, á hendur A-kk-þgf K-kk-þgf H-kk-þgf, kt. [...], [...], I.

Fyrir gripdeild með því að hafa, þriðjudaginn 3. maí 2022, farið inn í verslun Elko að Skeifunni 7 í Reykjavík og tekið þaðan ófrjálsri hendi straumbreyti, að söluverðmæti kr. 3.995,-.

Telst háttsemi þessi varða við 245. gr. almennra hegningarlaga nr. 19/1940.

II.

Fyrir umferðarlagabrot með því að hafa, þriðjudaginn 21. febrúar 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 200 ng/ml og tetrahýdrókannabínól 1,8 ng/ml) um Ármúla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Seinni ákæran á hendur ákærða er útgefin af lögreglustjóranum á höfuðborgarsvæðinu 10. október 2023:

Fyrir fíkniefnalagabrot, með því að hafa laugardaginn 19. nóvember 2022 að [...]í Reykjavík haft í vörslum sínum í sölu- og dreifingarskyni, samtals 25 kannabisplöntur og 206,19 gaf maríhúana og hafa um nokkurt skeið fram til þessa dags ræktað greindar plöntur sem lögregla fann við leit að [...]

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á, samtals 25 kannabisplöntum, 137,34 gaf kannabislaufum, og 206,19 gaf maríhúana- kannabis, samkvæmt 6. mgr. 5. gr. laga nr. 6 5/1974 og 2. mgr. 14. gr. reglugerðar nr. 233/2001 með síðari breytingum. Einnig er krafist upptöku á 4 gróðurhúsalömpum, 2 loftblásurum, loftsíu, hitamæli og loftdælu, samkvæmt heimild í 6. og 7. mgr. 5. gr. laga nr. 65/1974 og 2. mgr. 14. gr. reglugerðarnr. 233/2001 með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, 6. október 2023, á ákærði nokkurn sakaferil að baki. Það sem skiptir máli við ákvörðun refsingar í máli þessu er að ákærði hefur margítrekað verið sakfelldur fyrir akstur undir áhrifum ávana-og fíkniefna og akstur sviptur ökurétti. Þá hefur ákærði jafnframt ítrekað verið fundinn sekur um brot gegn lögum um ávana- og fíkniefni, nr. 65/1974. Það sem verður rakið sérstaklega er aðmeð dómi Héraðsdóms Reykjavíkur [...]2019 var ákærða gert að sæta fangelsi í 22 mánuði og hann sviptur ökurétti ævilangt, meðal annars fyrir akstur undir áhrifum ávana- og fíkniefna og fíkniefnalagabrot. Þá var honum með dómi Héraðsdóms Reykjavíkur [...] 2020 gert að sæta fangelsi í 12 mánuði, meðal annars fyrir brot gegn lögum um ávana- og fíkniefni, nr. 65/1974. Nú síðast var ákærða, með dómi Héraðsdóms Reykjavíkur [...]2022, gert að sæta fangelsi í 2 ár og 7 mánuði fyrir akstur undir áhrifum ávana- og fíkniefna og fíkniefnalagabrot, en þar sem ákærði rauf reynslulausn voru eftirstöðvar dóms Héraðsdóms Reykjavíkur [...] 2020 dæmdar upp og honum gerð refsing í einu lagi.

Við ákvörðun refsingar í máli þessu verður því lagt til grundvallar að ákærði hafi með brotum sínum í níunda sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um bæði akstur undir áhrifum ávana- og fíkniefna og akstur sviptur ökurétti.

Brot ákærða samkvæmt ákærulið I í ákæru dagsettri 4. júlí 2023 var framið fyrir uppkvaðningu dóms Héraðsdóms frá [...] 2022, og verður honum því dæmdur hegningarauki vegna þess brots í samræmi við 78. gr. almennra hegningarlaga nr. 19/1940.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940. Þá verður jafnframt litið til þess sem fram kom í máli verjanda ákærða, að aðstæður hans séu nú breyttar. Ákærði sé nú í afplánun í opnu úrræði og hafi bætt ráð sitt. Hann sé hættur neyslu fíkniefna og stundi nám og lagði fram gögn framangreindu til stuðnings. Verður framangreint metið honum til refsimildunar, sbr. 5. og 8. tölul. 70. gr. almennra hegningarlaga nr. 19/1940. Á hinn bóginn verður ekki hjá því komist að líta til sakaferils ákærða, sem hefur ítrekað verið sakfelldur fyrir umferðarlagabrot og fíkniefnalagabrot, sbr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 16 mánaða fangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð frá uppkvaðningu dómsins að telja.

Þá eru með vísan til lagaákvæða í ákæru gerðar upptækar 25 kannabisplöntur, 137,34 gaf kannabislaufum, og 206,19 gaf maríhúana- kannabis.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 210.924 krónur að meðtöldum virðisaukaskatti, og 169.962 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærði, A-kk-nf K-kk-nf H-kk-nf, sæti fangelsi í 16 mánuði.

Áréttuð er ævilöng svipting ökuréttar ákærða.

Ákærði sæti upptöku á 25 kannabisplöntum, 137,34 gaf kannabislaufum, og 206,19 gaf maríhúana- kannabis.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 210.294 krónur að meðtöldum virðisaukaskatti, og 169.962 krónur í annan sakarkostnað.

B-kvk-nf K-kvk-nf